Kotogisan Lovina

Kotogisan Lovina (toi ko' i otigas nopo nga Lovina) nopo nga iso kotogisan id ponong koibutan kotonobon do pulau Bali, Indonesia.

Geografi
Kotogisan dii nopo nga id suang wilayah do kampung Kaliasem, id watas Banjar, id suang Kabupaten Buleleng (tama kakadayan Singaraja). Nakaanu o ngaran do kotogisan dii mantad iso walai sanganu di Pandji Tisna (1908-1978), songulun Pemangku Raja Buleleng om i minonimpuun podtuongisan kumaa id Bali ontok kotimpuunon 1950-an. in Banjar district in Buleleng Regency (capital Singaraja). 
It takes its name from a home owned by Pandji Tisna (1908-1978), a Regent of Buleleng and pioneer of tourism to Bali in the early 1950s.

Montok tudu' do podtuongisan, poinwalad o jalur kotogisan dii mantad 5 km (3 watu) kotonobon do kakadayan Singaraja gisom 15 km (10 watu) kumaa kotonobon. Kinoyonon diti kaampai no kampung-kampung tokoro (mantad kosilahon kumaa kotonobon) do Pemaron, Tukad Mungga, Anturan (watas Buleleng), Banyualit (watas Banjar), Kalibukbuk (watas Buleleng), Kaliasem om Temukus (watas Banjar). Sundung do nointutunan no kumaa tutumombului, kakal do otoronong o kotogisan diti mantad ko' kinoyonon ririkoton tutumombului id ponong kabaatan pulau dii.

Aktiviti di nointutunan montok tutumombului nopo nga kaampai no mintolop, snorkeling, om sumakai bot osopung do kosuabon montok mintong do sada lumba-lumba. Kapamanahan mintong do sada lumba-lumba nopo nga solinaid do 2 jaam, om mangakan kos pikiikiro 60,000–250,000 rupiah Indonesia, toi ko' pikiikiro US$5–$20.

Ponondulian Karang om Terumbu
Lovina nopo nga iso ko' mantad limo kinoyonon Bali i nakaanu kounalan mantad do projek ponondulian karang di bobos tagayo id pomogunan (gisom 2021): Kiangkab o Taman Terumbu Karang (ICRG) do mamasang koinsanan dii id siriba i riong unit struktur no. Tinanggung o projek diti do Komontirian Ahal Maritim om Sada, miampai gatang soginumu $7.5 riong. Id Lovina, winonsoi om pinasang di 250 tulun mogigion di amu poingkaraja' mantad po pandemik o 1,000 'bio-rocks' (konkrit tagayo om lunsing gundol miampai luang montok poposokot watu karang di okodou). Tinimungan tampatan, i pinopotimpuun karaja' dau sabaagi sontinimungan tokoro tulun ontok 2019, om minanamong nogi taska i pinoindalan sabaagi iso ko' laang di kumoiso; minaganu yolo sukarelawan sompomogunan, popoindalan program kopurimanan, mongintong om popodokumentasi evolusi kinoyonon, mongumbal ralan di mogisuusuai montok mananom karang, mogihum di magaganu karang, momuhu rinomos id suang waig.  Projek diti nga kitudu do mongingkuri pangangguran miampai mamalan do karaja' pongintangan om ponguludan kinoyonon, iso goos di kosudong miampai boogian kosunion kawagu do terumbu karang i bobos tagayo om lobi apagon. Pinotolinahas di Tries Razak mantad Universiti IPB Java ontok toun 2021 do "Mananom karang nopo nga okon ko' mananom puun, hinonggo tonomon nu nga sumuni ii. Sains nopo nga osowut po kopio. Kalantoi i kanto id iso kinoyonon nga duo meter sinodu dau, faktor hidrodinamik toi ko' koonuan larva misuai tokuri om ii nopo nga au oguno hilo. Sabap do kogumuan projek ponondulian id Indonesia nopo nga poindalanon miampai aiso o ponoriukan osopung, amu natanom o terumbu karang id kinoyonon di bobos do kikoonuan."

Galeri

Sukuon